Kivonat Jászberény Városi Önkormányzat Képviselő-testületének 2019. december 18-án megtartott ülésének jegyzőkönyvéből:

**Jászberény Városi Önkormányzat Képviselő-testületének**

**22/2019. (XII. 18.) önkormányzati rendelete**

**a helyi önkormányzati képviselők tiszteletdíjáról és természetbeni juttatásáról szóló 30/2011. (IX. 15.) önkormányzati rendelet módosításáról**

A Jászberény Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva, a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján a következőket rendeli el:

**1. §**

(1) A helyi önkormányzati képviselők tiszteletdíjáról és természetbeni juttatásáról szóló 30/2011.   
(IX. 15.) önkormányzati rendelet 5. § helyébe az alábbi rendelkezés lép:

„***5. Természetbeni juttatás***

***5. §***

*(1) Az önkormányzati képviselő és a Képviselő-testület állandó bizottságainak nem képviselő tagja jogosult a képviselői munkájával kapcsolatosan – térítésmentesen – igénybe venni a Polgármesteri Hivatal adminisztratív szolgáltatásait, valamint a jegyző által kijelölt hivatalos helyiséget.*

*(2) Az önkormányzati képviselőt és a Képviselő-testület állandó bizottságainak nem képviselő tagját – megválasztása időpontjától megbízatása megszűnéséig – e minőségben végzett munkájuk segítésére természetbeni juttatásként*

1. *az önkormányzat tulajdonát képező laptop vagy tablet – annak tartozékaival és a működtetéshez szükséges szoftverekkel – ingyenes használata;*
2. *internet-szolgáltatás (vezetékes vagy mobilinternet);*

*illeti meg.*

*(3) Az önkormányzati munka ellátásához a (2) bekezdés alapján természetbeni juttatásként átadott tárgyi eszköz meghibásodását, károsodását, megsemmisülését, vagy más módon történő megváltozását az eszközt használó köteles haladéktalanul bejelenteni a Polgármesteri Hivatal informatikusa felé.*

*(4) A jelen szakasz alapján természetbeni juttatásként biztosított új tárgyi eszközök beszerzéséről, valamint a használatba adott tárgyi eszközök esetleges értékesítéséről a Képviselő-testület dönt.”*

**2. §**

Ez a rendelet a 2019. december 18-án …. óra …. perckor lép hatályba.

**Kelt:** Jászberény Városi Önkormányzat Képviselő-testületének 2019. december 18-án tartott ülésén**.**

***Budai Lóránt s.k. Dr. Sass Krisztina s.k.***

***polgármester aljegyző***